Solució exercici 59
1- a)
	Variable independent
 L’administració de la vacuna triple vírica.

	Variable dependent
L’aparició de símptomes d’autisme.


 
b) Perquè una bona recerca ha de tenir un grup control per assegurar-nos que els resultats són deguts a la variable independent (administració de la vacuna).
 
 
 2- a) El  fet d’entrar en contacte amb l’antigen de la malaltia (la vacuna) desencadena un seguit de reaccions específiques contra aquest
antigen, que és presentat per les CPA (cèl·lules presentadores d’antígens) als limfòcits T helper , que al seu torn activen als limfòcits B,
alguns dels quals es transformen en cèl·lules plasmàtiques productores d’anticossos (Resposta immunitària primària)  i en cèl·lules de 
memòria.  Aquestes cèl·lules de memòria reaccionaran d’una forma més ràpida i específica si es produeix un nou contacte amb
l’antigen del virus (una possible infecció), produint anticossos específics contra ell (Resposta immunitària secundària) que eviten patir
la malaltia.
 
b) Si tota la població està immunitzada contra un microorganisme concret, aquest (especialment si és un virus) no es pot reproduir perquè no té hostes on fer-ho, la qual cosa pot permetre l’eradicació de la malaltia.
 3- En el cas del virus de la grip, la seva alta taxa de mutació fa que d’un any a l’altre canviïn els antígens que presenta, per la qual cosa les cèl·lules de memòria que es generen després d’una infecció o d’una vacunació no permetran el reconeixement del nou virus de la grip . Per aquest motiu no podem tenir una vacuna sistemàtica per aquesta malaltia.
